Președintele Klaus Iohannis a câștigat din nou în instanță repunerea în funcție a generalului Nicolae Ciucă pe funcția de Șef al Marelui Stat Major. Marți, Curtea de Apel a admis recursul Administrației Prezidențiale și a anulat suspendarea din funcție a generalului Ciucă.

Președinția câștigase și în urmă cu două săptămâni unul din cele trei procese deschise de ministrul Apărării, Beniamin Leș, și acesta a fost obligat să îl repună în funcție pe Șeful Armatei.

”Domnul general Ciucă a fost repus în funcție, pentru că instanța a decis că se ridică suspendarea. Domnia sa este Șeful Marelui Sat Major, are toate drepturile care rezidă din această funcție”, a declarat ministrul Leș pentru Digi24.ro. Ministrul Apărării a precizat că va face recurs și la decizia de ieri a Curții de Apel: ”Facem recurs la ICCJ, este ultima cale de atac”.